
Landbosparekassen i Aarhus 
Af Arkitekt M.A.a. C. F. Møller 725.24 


Landbosparekassen i Aarhus har siden 1862 haft til Huse i en 
2 Etages Bygning paa Østergade. I Aarenes Løb har Sparekassens 
Ledelse erhvervet de omliggende Grunde fra Søndergade langs 
Østergade til en nyanlagt Gade, saaledes at en haardt tiltrængt 
Udvidelse kunde finde Sted. 

Denne blev paabegyndt i den Periode under Krigen, hvor Jern 
var stærkt rationeret. Der blev saaledes kun tildelt Jern til Boks- 
anlæg og absolut nødvendige fritbærende Konstruktioner. Kon- 
sekvensen heraf blev en traditionel Udformning af Facader og 
Rum, hvilket iøvrigt faldt i Traad med Direktionens Ønsker. 
Under Projekteringen og Byggearbejdets Udførelse har der be- 
staaet et nært og udmærket Samarbejde med Sparekassens Til- 
synsraad, Direktion og Kontorchef. 

C. F. Møller: Landbosparekassen i Aarhus. Planer, Fagader I : 400 

Facade mod Østergade 

Landbosparekassen i Aarhus. Hjørnet Søndergade med Hovedindgangen 


C. F. Møller 

Da den gamle Sparekassebygning skulde holdes i Drift, medens 
Nybygningen blev opført, maatte dette ske i 3 Byggeperioder, 
hvilket gjorde Opgaven temmelig bunden, idet Skillerum, 'Trap- 
per m. m. maatte afpasses derefter. 


Forud for Projekteringen foretoges sammen med Sparekassens 
Ledelse Studiebesøg i forskellige nyopførte Sparekasser og Banker. 
Man vilde i Særdeleshed have afgjort om Ekspeditionslokalet og 
de øvrige Arbejdslokaler i den nye Bygning skulde have Sidelys, 
der i det foreliggende Tilfælde vilde betyde Sydsol fra den ene 
Side af Lokalet — eller om disse Lokaler skulde lægges ud i Gaarden 
med Ovenlys, hvilket gav Mulighed for en friere Udformning 
og Indretning af Rummene. Da der særlig blandt Personalet i 
de forskellige Nybygninger, man besøgte, var saa afgjort Til- 
fredshed med det direkte Sidelys, blev Kontorlokalerne udformet 
elteredettererimelp: 

Man gjorde den Erfaring ved ovennævnte Besøg, at en god 
Ventilation af Ekspeditionslokalet krævede en ret stor Loftshøjde 
ca. 475 m. De lavt udformede Lokaler med den hyggelige Højde 
2.50—3.00 m, som nogle Steder var anvendt, kunde tilsyneladende 
ikke ventileres, uden at der fremkom Træk. 


Hovedadgangen til Sparekassen foregaar fra Søndergade gennem 
en Forhal, der har saa stor Længde, at den yderste Dør kan naa 
at lukke, inden man naar til den næste Dør. I Forhallen er der 
Ventepladser for Kunder, der kommer før Aabningstiden, samt 
Adgang til Hovedtrappen, der fører til Kontorlokalerne i de over- 
liggende Etager. For at der kan være Arbejdsfred i Ekspeditions- 
lokalet udenfor Aabningstiden, kan Hoveddøren, der er af Glas, 
dækkes ved Hjælp af to Skydedøre af Eg. 

Ekspeditionslokalet er opdelt efter Hesteskoprincippet. Man over- 
vejede ensidet Skrankesystem, som ikke opdeler Sparekassens 

C.F. Møller: Landbosparekassen i Aarhus 
Hjørnet mod Frederiksgade-Østergade 


Vindfang ved Hovedindgangen 


EF. Møller: Landbosparekassen i Aarhus 
rnet mod Østergade-Søndergade 


tea) 


Ekspeditionsarbejde i 2 Afsnit delt af Kassen, men valgte den 
førstnævnte Ordning, der giver flest Ekspeditionspladser, da der 
netop ved en Landbo Sparekasse er Brug for en let direkte For- 
bindelse mellem Skranke og de flest mulige Ekspeditionspulte. 
Dette Forhold har ogsaa været medvirkende til, at man har an- 
vendt høje Pulte til delvis staaende Ekspedition i Stedet for, som 
en Overgang paatænkt, Borde til siddende Ekspedition. Der findes 
Transportbaand mellem Skrankerne og Kassen og fra Afdeling 
til Afdeling. 

Umiddelbart inden for Publikumindgangen til Ekspeditions- 
lokalet findes en Trappe ned til Publikum-Boksanlægget, saaledes 
at Boksens Besøgende ikke behøver at passere hele Publikum- 
afdelingen. Trappen er saa bred, at ældre Mennesker med Led- 
sager kan passere denne. Samtidig ligger Trappen tæt ved Pult- 
ekspeditionen, saaledes at der er Kontrol med Adgangen til 
Boksen. 

Paa modsat Side af Hoveddøren er der Indgang til Direktions- 
rummet, der ligeledes er under Opsyn fra den tætved liggende 
Pultekspedition. 

Fra Ekspeditionslokalet er der iøvrigt Adgang til Rum for Kon- 
torchef og Rum for støjgivende Maskiner, dog er der saa megen 
Plads mellem Pultene i Ekspeditionslokalet, at Regnemaskiner 

Ind- og Udlaanssalen med Kassen i Baggrunden 

kan føres rundt overalt og Loftet er saa stærkt støjdæmpet, at der 
uden Gene kan arbejdes med Regnemaskiner i det store Rum. 
Yderligere er der Adgang til Personalerummene, samt til et fra 
Kassen let tilgængeligt Boksrum, foruden Adgang til Sparekassens 
eget Boksanlæg i Kælderen. 

Tilsynsraadets Mødelokale og Personalerummene har direkte 
Adgang fra Hovedtrappen mod Østergade. 

Over Garderobe, Kasseboks og Gangareal, der alle har lav Højde, 
findes i en indskudt Etage Frokoststue med Køkken for Personalet. 


Kælderen er optaget af Boksanlæggene, hvis Plantegninger ikke 
maa offentliggøres. 

Publikumboksen har ca. 1000 større og mindre Boksrum, Ferie- 
depot, Døgnboksanlæg og 7 Kuponrum. Sparekassens eget Boks- 
anlæg bestaar af 3 Rum, der støder op til Publikumboksene. Da 
hvert af Boksanlæggene har sin Panserdør, og da der er direkte 
Forbindelse mellem de to Anlæg, er en Afspærring af Boksanlægget, 
saafremt Laasemekanismen paa en af Dørene nægter at fungere, 
udelukket. Boksrummene støder ikke op til Ydervæggene, idet 
der omkring hele Anlægget findes en Vægtergang. Ligeledes er 
det betryggende, at det armerede Gulv i Boksanlægget ligger i 
Højde med Grundvandet. 

Bygningens øvrige Etager er udlejede til Jydsk Andels Foderstof- 
forening, De samvirkende Jydske Hesteavlsforeninger, Kontorer 
for Ning og Hasle Herreds Ret, Kontor for Hasle m. fl. Herreders 
Politi samt Sagfører- og Tandlægekontorer m. v. 

Facaderne er udført af mørkerøde Mursten med dybtliggende 
Fuger, Vinduesindfatningerne er af lyse Faxesten. Sokler, ud- 
vendige Trapper samt Gulve i Forhal og Publikumafdeling af 
Ølandssten. Væggene i Boksanlægget er beklædt med matslebet 
Solvaag. Vinduerne er Perspektivavinduer. 


Alt Træværk til udvendige og indvendige Døre, Paneler, Inventar 
og Møbler er dansk Eg. Taget er dækket med alm. Vingetagsten, 
og til de runde Hjørner er der brændt særlige Tagsten i aftagende 
Længder og Bredder, saaledes at Hugning af Stenene eller An- 
vendelse af Grather er undgaaet. Lofterne i alle Arbejdslokaler er 
lyddæmpede ved Hjælp af Glasuldmaatter og profilerede Træ- 
lister beregnet af Dre VES Jordan: 

I Tilsynsraadsrummet er der Egetræspaneler i hele Højden og 
Gulve og Møbler er af Moseeg. Sparekassens Bomærke er anbragt 
paa Panelet, skaaret i Eg af Billedskærer Vonsild. 


Ved Belysningsforsøg gennem længere Tid kom man til det Re- 
sultat, at den bedste Arbejdsbelysning til Pultene fremkom ved 
Anvendelse af Lysstofrør i hele Pultens Længde helt afskærmet 
med et dukolakeret lavthængende Pladearmatur, saaledes at Røret 
ikke generer Øjnene og saaledes, at en Del Lys gaar ovenud af 
Armaturet og oplyser Loftet svagt. 


Arkitekt M.A.a. Haldur Moll var Konduktør for 1. Byggeperiode 
og Arkitekt M.A.a. Peter Worm for 2. og 3. Byggeperiode. Paa 
Tegnestuen har jeg haft god Hjælp af Arkitekt M.A.A. Lars 

Skrivepulte 1 Ekspeditionen 


Taburet 


EF". Møller: Landbosparekasseni Aarhus 
"ektionsværelset 


Windeleff og Møbelarkitekt Aage Windeleff. Fhv. Politiinspektør 
Tage Jensen har medvirket ved Projekteringen af Boksanlægets 
Sikkerhed. Sparekassebygningen i dens fulde Udbygning var 
færdig i Oktober 1946. 


Haandværkere og Leverandører: 


Murerarbejdet, Jfernbeton: R. B. Broman. Tømrerarbejdet: H. L. Nielsen & 
Søn. Snedkerarbejdet og Inventar: H. L. Nielsen & Søn. Brikkenslagerar- 
bejdet og Sanitetsarbejdet: P. Jensen & Søn. Stenhuggerarbejdet: Brdr. 
Kofoed. Smedearbejdet: A. M. Nielsen Holst. Malerarbejdet: Frode Mo- 
gensen. Skiltemalerarbejdet: Jyllands Skiltefabrik. Glarmesterarbejdet: E. 
Rasmussen. Varme- og Ventilationsinstallation: A/S Bruun & Sørensen. 
Elektrikerarbejdet: A/S Bruun & Sørensen. Boxanlæg: Carl Seifert, 
København, Rasmus Nielsen, og M. H. Jæger. Inventar og Møbler: 
N. N. Overgaard. Polstermøbler: Anton Sølvsten. Billedskærerarbejdet : 
H. Vonsild & Sønner. Cyklestativer: Jørgensen og Jeppesen. Linoleum: 
Daniel Nielsen A/S. Persienner: Magasin du Nord. Transportbaand: 
Siemens elektriske Aktieselskab. Elevatoranleg: F. B. Thrige, Odense. 
Køleanlæg: Thomas Ths. Sabroe & Co. A/S. Terrazzo: Aarhus Ce- 
mentvarefabrik A/S. Ure: L. Albrechtsen. 


far 

Bornholms Spare- og Laanekasse 


Af Arkitekt m.A.a. Eske Kristensen 725.24 


Blandt de bygninger, som under bombardementet af Bornholm 
i 1945 led store beskadigelser var også sparekassens hovedbyg- 
ning og dens tilstødende ældre beboelses- og forretningsbygning. 
Sparekassens direktion besluttede da at lade de stærkt beskadi- 
gede ældre bygninger nedrive og i stedet opføre en ny sparekasse- 
bygning på arealet. Grunden begrænses af Store Torv, Nygade 
og Antoniestræde, og reguleringskommissionen bestemte, at den 
meget uregelmæssige form mod sidstnævnte skulde ændres, så- 
ledes at grundarealet blev næsten kvadratisk, — samtidig blev 
gadestykket på grundens vestside nedlagt som gennemkørselsgade. 
I foråret 1946 afholdtes en indbudt konkurrence mellem 4 arki- 
tekter. Mit projekt blev af et flertal indenfor dommerkomiteen ud- 
peget som det bedste, og arbejdet blev derefter overdraget til mig. 
Licitationstegningerne var færdige i januar 1947, og det var hen- 
sigten, at arbejdet skulde påbegyndes omgående, men bygge- og 
andre nævn vilde det anderledes og efter utallige forhandlinger, 
andragender m. v. er slutresultatet nu blevet, at der er givet til- 
ladelse til nedrivning af den ene halvdel af de på grunden værende 
bygninger, således at byggeriet må gennemføres i 2 tempi. 
Ved udformningen af projektet har jeg ment det rigtigt at tage 
hensyn til, at en så forholdvis stor ,,bygningsklump" på torvet 
med de i hovedsagen ellers ret små bygninger vilde virke domi- 
nerende, og bygningen er derfor opdelt i materialemæssigt for- 
skellige fløje. 

Hovedfløjen opmures af en lys-grå Bornholmsk sandsten mod 
såvel torvet som havesiden. Fløjene mod Antoniestræde og Ny- 
gade, der er trukket ca. to meter tilbage fra torvet, opføres af 
mørkerøde mursten med tilbageliggende fuger. Vinduesstørrelser 
og former svarer til øens byggetradition. 

Taget, der er ret stejlt og afvalmet, tænkes dækket med brunsorte 
tagsten. Stueetagen indeholder foruden sparekassens lokaler, der 
optager den væsentligste del, butik til en boghandel, som har haft 
til huse i ejendommen i ca. 100 år, samt nogle mindre butiks- 
lokaler, som bl. a. tænkes benyttet til turistbureau og bladkiosk. 
I de øverste etager indrettes lejligheder til sparekassens direktør 
og bud, til direktøren for ,,66" selskabet og til en tandlægeklinik 
foruden enkelte mindre lejemål. 

Civilingeniør O. M. Brødsgård har projekteret ingeniørarbejderne. 
Medarbejder på tegnestuen er arkitekt Mm.A.a. Herbert Jensen. 

Facade mod Åntoniestræde 

Facade mod Vestergade 


Diskonto- og Laanebank i Maribo 


Af Arkitekterne M.Aa.a. Hans Erling Langkilde og Ib Martin 
Jensen i Samarbejde med Arkitekt Axel Jørgensen 725.24 


Maribo Bank flyttede i 1927 ind i sine egne Lokaler, som Arkitekt 
Axel Jørgensen havde udført, men i Løbet af 10 Aar voksede 
Bankens Omsætning og Virksomhed saaledes, at man allerede i 
1939 ikke kunde forsvare at føre Banken videre under de trange 
Forhold, og man købte derfor Naboejendommene Vestergade 11 
og Klosterstræde 3, for enten at udvide den eksisterende Bank, 
eller opføre en Nybygning paa Hjørnet og helt forlade den gamle. 
Til Belysning af Bankens Udvikling skal anføres, at ved Indflyt- 
ningen i 1927 var Bankens Balance 8:/, Mill. Kr. og Omsæt- 
ningen 125 Mill. Kr., og ved Indflytningen i den ny Bank i 1941 
var Balancen 14 Mill Kr. og Omsætningen 237,5 Mill. Kr. og 
Personalets Antal 10. I 1947 var Balancen 21,5 Mill. Kr. og 
Omsætningen 568,5 Mill. Kr. og Personalets Antal 13. 

Banken er projekteret med en saadan Elasticitet, at den kan tage 
en Balance op til 50 Mill. Kr. og en Omsætning paa 1 125 Mill. 
Kr. uden nogen Udvidelse eller Besvær i de exist. Lokaler. En 
saadan Omsætning vil kræve 18 til 20 Mand, og dette kræver 
kun Anskaffelse af de nødvendige Stole. 


I September 1939 nedsattes et Byggeudvalg bestaaende af For- 
pagter Edw. Madsen som Formand og Tømrermester Gunnar 
Nielsen, Landinspektør Jungersen, Garver Poulsen og Bankdirek- 
tør R. C. Hansen. Med Udvalg og Bestyrelse blev der gennem- 
arbejdet Forslag med Overslag baade for en Udvidelse af den 
ex. Bank og en ny Bankbygning paa Hjørnet. Forslaget om en 
helt ny Bankbygning paa Hjørnet blev vedtaget og Entrepriserne 
i Maj 1940 overdraget Haandværkerne. I September 1940 ned- 
lagdes Grundstenen, og i September 1941 flyttede Banken ind i 
sine nuværende Lokaler. 

I Stueetagen er Bankens Expeditionslokale med Skrivestue, Direk- 
tørens Kontor og to Udvalgsværelser, som ved Bestyrelsens Møder 
el. lign. større Forsamlinger kan slaas sammen og fungere som 
et Rum. 

Paa Iste Sal er indrettet Lejlighed for Direktøren og Kontorer 
til Udlejning i Fløjen mod Ny Klostergade. 

Paa 2den Sal er indrettet to Lejligheder, 

Udformningen af Bankens Expeditionslokale har været det Ud- 
gangspunkt, der er lagt til Grund for den øvrige Udformning af 
Husets Funktioner. Man har udformet Rummet med direkte Lys 
fra begge Sider (Gade og Haveside) til Funktionærernes Arbejds- 
pladser, og anvendt den mørkere Del til Publikum. Indgangen 
er fra Hovedgaden, Vestergade, og med Adgang til Box for Pub- 
likum og den vagthavende Funktionær. 

Fra Direktørens Kontor og hans Plads i Banklokalet har han Over- 
sigt over Expeditionspladsen. 

Funktionærerne gaar ind ad Portadgangen til Gaarden, og gen- 
nem Garderoberne i Kælderen kommer de op i Expeditionen ad 
en for Publikum utilgængelig Trappe, som ogsaa benyttes til Ar- 
kiverne. Paa Hjørnet af Vestergade og Ny Klostergade er Hoved- 
trappen til Lejlighederne og Kontorerne placeret. 

Banken er opført af røde haandstrøgne Sten med tilbageliggende 
farvet Fuge. Etageadskillelse over Kælder, Stue og i1ste Sal er 
Jernbeton. 

Banklokalet er holdt i lyse Farver og Inventaret i Nøddetræ, Gul- 
vet belagt med Ruboleum. Belysningen er direkte med Opalglas 
over Skranken, faste Lamper paa Skrivebordene og Lampetter 
paa alle fire Vægge. 

Byggeudvalget, Bankens Formand, Overretssagfører Kjær, og 
Bankdirektør R. C. Hansen gik med Grundighed og Interesse op 
i Tilrettelæggelsen og Udførelsen af Byggeriet. Arkitekt Axel Jør- 
gensen, Maribo, førte det daglige Tilsyn, og Arkitekt Jørgen 
Rosenkjær varetog Arbejdet paa Tegnestuen. Raadgivende In- 
geniør var Civilingeniør Henning Madsen. 

Spare- og Laanekassen 
for Nykøbing Mors og Omegn 


Af Arkitekterne mM.A.a. Jens og Viggo Madsen 725.24 


I Januar 1939 blev vi af Direktionen for Spare- og Laanekassen 
for Nykøbing Mors og Omegn anmodet om at udarbejde Teg- 
ninger til en Nybygning for Sparekassen paa en nyerhvervet 
Grund ved Kirketorvet. 

Grundet paa den truende Krigsfare blev Projekteringen frem- 
met mest muligt, og i December 1939 afholdtes Licitation, hvor- 
efter Arbejdet straks paabegyndtes. 

Under Projekteringen er det jo ved ethvert Byggeri rart at 
kunne fremlægge Detailtegningerne ved Licitation; her var det 
en tvingende Nødvendighed, at de væsentligste Detailler var 
løst, idet samtlige Materialer, bl.a. til Inventar, maatte be- 
stilles hurtigst muligt for overhovedet at kunne være sikker paa 
at gennemføre Byggeriet som tænkt. 

Stort set lykkedes det da ogsaa at faa alt sikret, saasom Box- 
anlæg, Gørtlerarbejde, Mahogni til Paneler og Møbler, Skind 
til Betræk, Rubolem og Linoleum, Gulvtæpper og Gardiner. 
Dog lykkedes det ikke trods store Anstrengelser at fremskaffe 
Kobber til Tagdækning. 

Det blev derfor nødvendigt midlertidig at tække Tagene med 
kobberfarvet Icopal, men da Afdækning af Murstammerne, 'T'ag- 
render, Nedløbsrør, Udsugningshætter, Tagvinduer, Inddæk- 
ninger og Indskud m.m. alt er udført af Kobber, er det ikke 
vanskeligt, naar Kobber igen kan fremskaffes, at erstatte Tag- 
pappen hermed. 

De vanskelige Bundforhold medførte, at det var nødvendigt at 
pilotere under hele Bygningen. 

Da Kloakkerne i Nykøbing ligger meget højt (der findes kun 
ganske faa Kældere i Nykøbing), pumpes alt Kloakvand fra en 
Sump op i Byens Ledning. 

Fra Sparekassens Direktion blev der udtalt Ængstelse for at 
anbringe Boxene i Kælderen, grundet paa den høje Vandstand, 

Plan af Stue Etageplan 


dog ogsaa af Hensyn til Besværet for ældre Mennesker ved at Planer, Fagader 1 : 400 
færdes paa Trapper. Bygningen blev derfor udformet med Boxene 
placeret i Stueetagen. 

Foruden Sparekassens Lokaler med hertil hørende Birum skulde 
Huset kun indeholde 1 Bolig for Direktøren; der blev dog ved 
den valgte Udformning Plads til et Par mindre Kontorer til Ud- 
leje. Ved Kontorerne er udført Installation, saaledes at Kon- 
torerne om ønskes kan ændres til en mindre Lejlighed for et 
eventuelt fremtidigt Bud. 

Kælderen indeholder Sparekassens Arkiv, et Beskyttelsesrum med 
selvstændigt Ventilationsanlæg samt Kedel og Brænderum m. m. 
Stueetagen optages helt af Sparekassens Lokaler, der foruden 
det store Ekspeditionslokale bestaar af Box med Boxforrum for 
Publikum, Sparekassens Box, Direktørværelse, Konferencevæ- 
relse samt Mødeværelse for Sparekassens Tilsynsraad, endvidere 
Garderobe og Toiletter for Funktionærer og Sparekassens Ledelse. 
Alle Rum i Stueetagen er beklædt med Cuba-Mahogni, Paneler 
til Loft, i Boxrum og Vægge og Lofter spartlet og oliemalede, 
ligesom Lofter i øvrige Rum er spartlede og oliemalede. Kasse, 
Skranke og alle løse Møbler er ligeledes udført af Cuba-Mahogni ; 
Stole for Personale er Drejestole af matslebet Messing med rødt 

Jens og Viggo Madsen: Spare- og Laane- 
kassen for Nykøbing Mors og Omegn 
Ekspeditionslokale med Kasseskranke, set fra 
Publikumssiden 


Nigerskind; Betræk paa øvrige Møbler er lyst Oksehud og i 
Boxrum blaat Oksehud. 

Gulvbelægning er i Boxafdeling mørkeblaat ensfarvet Linoleum, 
Ekspeditionslokale 7 mm Rubolem, i Direktørværelse og Kon- 
ferenceværelse Gram Tæpper paa Filtunderlag og i Tilsyns- 
raadets Mødeværelse Teaktræsparket. 

Den store Søjle i Ekspeditionslokalet er beklædt med matslebet 
Messing. Boxvæggen er mod Ekspeditionslokalet beklædt med 
hvide ducolakerede Staalplader fastgjort med Messingnitter. 
Kassen, der er anbragt med Front mod Udgangen, er indrettet 
med Plads til 2 Kasserere. Pengeskuffer er anbragt i Skrankens 
Forside, saaledes at Kassereren under Ekspeditionen stadig har 
Front mod Publikum. Detaille af Kasse med Reol for Døgnboxkassetter 
Radiatorer er anbragt i Vinduesnicher og er paa Forsiderne be- 
klædt med 3 mm Staalplader, der er ducolakerede. 

Husets Udformning er tildels bestemt af det relativt lille Torv 
og det nære Naboskab med den ganske vist uskønne Kirke. 
Da der paa Torvet ikke findes højere Bygninger end 2 Etager, 
fandt vi det naturligt, og dette var tillige i Overensstemmelse 
med Sparekassens Ønsker, kun at udforme Bygningen med 2 
Etager. Huset er søgt gjort saa beskedent som muligt, med brune 
haandstrøgne Mursten paa Granitsokler, hvidmalede Staalvinduer 
med Indfatninger af 'Travertin, ingen Gesims, Tagrender og Tag- 
dækning af Kobber. Facadebogstaver er forgyldte. 

Vi er Sparekassens Tilsynsraad og Direktion stor Tak skyldig for 
det glimrende Samarbejde og den store Forstaaelse og Tillid, 
der blev vist os under hele Byggeriet, som stod paa i en meget 
vanskelig Tid. 

Arbejdet paa Byggepladsen blev ledet af Arkitekt Ingvardt Pe- 
tersen, Nykøbing, Medarbejder paa Tegnestuen har været Arki- 
tekt Aage Nielsen. Jernbetonkonstruktioner og Pælefundering er 
beregnet af Civilinegniør O. D. Andersen, Aarhus. Varme- og 
Ventilationsanlæg er projekteret af Ingeniør V. Nørgaard Niel- 
sen, Viborg. 

Jens og Viggo Madsen: Spare- og Laane- 
kassen for Nykøbing Mors og Omegn 
Ekspeditionslokalet med Personalets Skriveborde 

Skrivebord. Foto og Detailtegning I : 50 

Axonometrisk Fremstilling af Ekspeditionslokalet 


Ombygning af Spare- og Laanekassen 
for Kolding By og Omegn 


Af Arkitekt m.a.a. Henning Noes-Pedersen 725.24 


I Juli Maaned 1947 udskrev Sparekassen for Kolding By og Om- 
egn en lokal Arkitektkonkurrence vedr. en større Udvidelse og 
Ombygning af Sparekassens nuværende Lokaler, der blev indrettet 
i en i 1923 opført Bygning. Arealet, der var til Raadighed for Ud- 
videlsen, bestod af Bankens nuværende Lokaler og en tilstødende 
Lægeklinik i samme Etage og Ejendom, samt Bankens første og 
oprindelige Lokaler i Naboejendommen langs Slotsgade. Hertil 
kommer desuden Kælderarealerne i begge Ejendomme i det Om- 
fang, det var nødvendigt. Sparekassen ejer som nævnt begge Ejen- 
domme og disse er sammensluttet under samme Matrikel, idet 
hele Arealet i Forvejen er overbebygget, hvorfor det ikke var 
muligt at udvide det bebyggede Areal i væsentlig Grad. Opgaven 
viste sig at være yderligere bunden ved 3 forskellige Gulvkoter i 
samme Etage, dette Forhold var det imidlertid nødvendigt at 
reducere til 2 og foretage Udligningen gennem eet enkelt vel- 

Planer, Snit, Fagader I : 400 

Kælderplan 


belyst Trappeparti ved Markdannersgade. Herved har man op- 
naaet at faa hele Stueetagen i samme Plan. 

Sparckassen arbejder ved sine almindelige Ekspeditioner med et 
bestemt Kontokort-System, saaledes at hver Kunde har sit specielle 
Kort indsat alfabetisk i en Kontokort-Kasse. Det gamle System 
med de store uhaandterlige Kontobøger findes ikke. Disse Kasser 
og Ekspeditionerne paa begge Sider af Skranken har været hele 
Kernen i Forslaget, idet Arbejdsgangen er reduceret til det mindst 
mulige samtidig med, at der ikke sker Kollisioner ved forskellig- 
artede Ekspeditioner. 

Arbejdsgangen under Ombygningen bliver først at indrette, hvad 
der ligger udenfor det nuværende Banklokale, hvorefter Spare- 
kassen flyttes til Tilsynsraadssalen med tilstødende Lokaler, idet 
der etableres midlertidig Indgang fra Slotsstræde ved den nye 


Trappe. 

Plan af Bestyrelsesværelset I : 100 


Bestyrelsesværelset i Aarhus 
Handelsbank 


Af Arkitekt m.Aa.a. Orla Dietz 725.24 


Bestyrelsesværelset, der oprindelig havde sin hovedindgang fra 7 Maanedshæfte 7, 1946 offentliggjordes Handels 
den lange gang, blev sat i forbindelse med konferencerum 2 ved Parken i Aarhus af Arkitekt M.A4.4. Salling Mor 


hjælp af en dobbelt skindskydedør af naturfarvet oksehud med rs RE Free 
elfenbenshaandtag. Dette rum kunde saaledes benyttes: som for=" rose for Kontorchef, to Taleværelser og det her 
værelse, hvorfor der blev anbragt 2 sofaer betrukket med rødt gengivne Bestyrelsesværelse. Arkitekt M.A.4. Orla 
oksehud i vindusnicherne. Dietz har udført Tegningerne til dette Inventar for 
Døren mod gangen fik derefter udformning som paneldør for at %? føbenhavnsk Haandværksmester. 

skabe ro. De øvrige døre, der er lydisolerede med dobbelt fals 

og blyplader, er kanelerede i asketræ, ligesom vindueslysningerne. 


For at skabe god akustik i rummene og dække forskellige skæv- 

heder og rørinstallationer, er væggene beklædt med panel af : 

teaktræ i lodrette længder, fint afpudset uden behandling. Træets OOA fy 

stærkt aarede struktur og kraftige mørkebrune farve staar godt | ED 

til de turkisfarvede gardiner og det ligeledes turkisfarvede okse- æ 

hudsbetræk paa stolene af ahorn, og giver det hele et festligt Oversigtsplan 500) Betyrel kerner eler ERE 
udseende. helt til højre 

Interiør af Bestyrelsesværelset 


EN 


Mødebordet, der er elipseformet med afskaarne svagt buede 
ender, er paa bordpladen betrukket med naturfarvet oksehud, 
inddelt i felter efter mødedeltagernes antal, og staar paa ben af 
kaneleret teaktræ. Bordets form, der skaber mere kontakt og 
oversigt mellem mødedeltagerne, skaber ogsaa bedre passage 
ved enderne, og aabnede muligheden for anbringelse af 2 sekretær- 
pladser, indbygget som skatol i vindusnicherne. 

I det midterste vindue blev indbygget et lignende skatol til vin, 
Cisarerkog 

Kortet paa endevæggen over Aarhus amt er udført af forskellige 
træsorter med figurer, tegnet af billedhugger O. Stæhr-Nielsen, 
forestillende symboler paa handel, haandværk og industri. Ind- 
lægningen er udført af dekupør Gyde-Jensen. Kortet afsluttes 
foroven af det hvælvede stukloft, inddelt i felter, der dækker 


udsugningskanalen fra rummet. 
Paa den modsatte væg er anbragt et ur med skive af teaktræ og 


indlagte tal m. v. i ahorn. 
Belysningen bestaar af lampetter paa væggen og en krone over 


bordet. 
Snedkermester Jacob Petersen havde alle arbejderne i entre- 


prise. De blev udført i København og samlet paa stedet med et 
minimum af tilpasning. 

Detailler fra Kortet. Arbejdet er udført efter Tegning af Billedhugger O. Stæhr Nielsen af Dekupør Gyde-Jensen 

